ระเบียบการแข่งขันฟุตบอลเยาวชน รุ่นอายุไม่เกิน 15 ปี ประจำปี 2560

KING POWER’S CUP 2017

ด้วย กลุ่มบริษัท คิง เพาเวอร์ ในนามเจ้าของสโมสรฟุตบอลเลสเตอร์ ซิตี้ ประเทศอังกฤษและสโมสรฟุตบอลโอเอช ลูเวิน ประเทศเบลเยียม ได้มอบหมายให้ บริษัท ไอสปอร์ต จำกัดและกรมพลศึกษา ดำเนินการจัดการแข่งขันฟุตบอลเยาวชน รุ่นอายุไม่เกิน 15 ปี ค้นหาสุดยอดทีมเยาวชนโรงเรียนชิงถ้วย KING POWER’S CUP 2017 พร้อมรางวัลทุนการศึกษาสูงสุด 1 ล้านบาท เพื่อสนับสนุนและส่งเสริมให้เยาวชนไทยที่มีความสามารถด้านฟุตบอลมีเวทีการแข่งขันระดับประเทศ ตลอดจนเยาวชนที่มีฝีเท้าดีในรายการนี้ จะมีโอกาสได้เข้าร่วมเป็นเยาวชนในโครงการ FOX HUNT รุ่นที่ 3 เพื่อฝึกทักษะความรู้ด้านฟุตบอลแบบมืออาชีพในแบบฉบับสโมสรฟุตบอลเลสเตอร์ ซิตี้ อะคาเดมี่ ต่อไป

1. ระเบียบนี้เรียกว่า “ระเบียบการแข่งขันฟุตบอลเยาวชน รุ่นอายุไม่เกิน 15 ปี ประจำปี 2560”   
ในรายการ **“ KING POWER’S CUP 2017 ” THE BEST U-15 TOURNAMENT**

2. สิทธิในการสมัครเข้าร่วมการแข่งขัน

* เริ่มเปิดรับสมัครทีมโรงเรียนทั่วประเทศ ตั้งแต่วันที่ 15 – 30 กันยายน 2560 สามารถดาวน์โหลดใบสมัครได้ที่ www.kingpowerscup.com หรือ Facebook.com/KingpowerCup สอบถามรายละเอียดได้ที่ เบอร์มือถือ 088 - 617 5678
* การรับสมัครแบ่งเป็น 6 ภาค แต่ละภาครับจำนวน 12 ทีม **ยกเว้นกรุงเทพมหานครรับจำนวน 24 ทีม รวมทั้งหมด 84 ทีม**

**รอบคัดเลือกตัวแทนภูมิภาค ประกอบด้วย 6 ภูมิภาคดังต่อไปนี้**

* **ภาคเหนือ ประกอบด้วย 16 จังหวัด**

**1.จังหวัดเชียงราย 2.จังหวัดเชียงใหม่ 3.จังหวัดน่าน**

**4.จังหวัดพะเยา 5.จังหวัดแพร่ 6.จังหวัดแม่ฮ่องสอน**

**7.จังหวัดลำปาง 8.จังหวัดลำพูน 9.จังหวัดอุตรดิตถ์**

**10.จังหวัดกำแพงเพชร 11.จังหวัดตาก 12.จังหวัดนครสวรรค์**

**13.จังหวัดพิจิตร 14.จังหวัดพิษณุโลก 15.จังหวัดเพชรบูรณ์**

**16.จังหวัดสุโขทัย**

* **ภาคตะวันออกเฉียงเหนือ ประกอบด้วย 20 จังหวัด**

**1.จังหวัดกาฬสินธุ์ 2.จังหวัดขอนแก่น 3.จังหวัดนครพนม**

**4.จังหวัดบึงกาฬ 5.จังหวัดมุกดาหาร 6.จังหวัดเลย**

**7.จังหวัดสกลนคร 8.จังหวัดหนองคาย 9.จังหวัดหนองบัวลำภู**

**10.จังหวัดอุดรธานี 11.จังหวัดชัยภูมิ 12.จังหวัดนครราชสีมา**

**13.จังหวัดบุรีรัมย์ 14.จังหวัดมหาสารคาม 15.จังหวัดยโสธร**

**16.จังหวัดร้อยเอ็ด 17.จังหวัดศรีสะเกษ 18.จังหวัดสุรินทร์**

**19.จังหวัดอุบลราชธานี 20.จังหวัดอำนาจเจริญ**

* **ภาคตะวันออกและปริมณฑล ประกอบด้วย 12 จังหวัด**

1.**จังหวัดจันทบุรี 2.จังหวัดฉะเชิงเทรา 3.จังหวัดชลบุรี**

**4.จังหวัดตราด 5.จังหวัดปราจีนบุรี 6.จังหวัดระยอง**

**7.จังหวัดสมุทรปราการ 8.จังหวัดสระแก้ว 9.จังหวัดนนทบุรี**

**10.จังหวัดปทุมธานี 11.จังหวัดนครนายก 12.จังหวัดสมุทรสาคร**

* **ภาคกลางและภาคตะวันตก ประกอบด้วย 14 จังหวัด**

1.**จังหวัดชัยนาท 2.จังหวัดพระนครศรีอยุธยา 3.จังหวัดลพบุรี**

**4.จังหวัดสิงห์บุรี 5.จังหวัดอ่างทอง 6.จังหวัดอุทัยธานี**

**7.จังหวัดกาญจนบุรี 8.จังหวัดสมุทรสงคราม 9.จังหวัดนครปฐม**

**10.จังหวัดประจวบคีรีขันธ์ 11.จังหวัดเพชรบุรี 12.จังหวัดราชบุรี**

**13.จังหวัดสุพรรณบุรี 14.จังหวัดสระบุรี**

* **ภาคใต้ ประกอบด้วย 14 จังหวัด**

**1.จังหวัดกระบี่ 2.จังหวัดตรัง 3.จังหวัดนครศรีธรรมราช**

**4.จังหวัดนราธิวาส 5.จังหวัดปัตตานี 6.จังหวัดพังงา**

**7.จังหวัดพัทลุง 8.จังหวัดภูเก็ต 9.จังหวัดยะลา**

**10.จังหวัดระนอง 11.จังหวัดสงขลา 12.จังหวัดสตูล**

**13.จังหวัดสุราษฎร์ธานี 14.จังหวัดชุมพร**

* **กรุงเทพมหานคร ประกอบด้วย สถานศึกษาที่อยู่ในกรุงเทพมหานคร โดยจำกัดทีมไม่เกิน 24 ทีม**
* **รอบ 16 ทีมสุดท้าย ประกอบด้วย ตัวแทนภาคละ 2 ทีม (รวม 10 ทีม) และกรุงเทพมหานครอีก 6 ทีม**
* **รอบ 8 ทีมสุดท้าย**
* **รอบรองชนะเลิศ ประกอบด้วย 4 ทีม**
* **รอบชิงชนะเลิศประเทศไทย**

3. คุณสมบัติของผู้สมัคร

* ผู้สมัครต้องเป็นเพศชาย สัญชาติไทย และเป็นผู้มีบัตรประจำตัวประชาชน
* ผู้สมัครต้องมี อายุไม่เกิน 15 ปี หรือผู้ที่เกิดระหว่าง พ.ศ. 2545
* ผู้สมัครต้องเป็นนักเรียนที่มีชื่ออยู่ในสถานศึกษาระดับมัธยมศึกษา โดยต้องเข้าศึกษาสถานศึกษานั้นๆ ก่อนวันที่ 15 มิถุนายน 2560
* นักเรียนที่มีชื่ออยู่ 2 สถาบัน ไม่มีสิทธิเข้าร่วมการแข่งขัน
* นักเรียน 1 คน สามารถสมัครเข้าแข่งขันเพียง 1 ทีมเท่านั้น หากมีรายชื่อซ้ำซ้อน จะถูกตัดสิทธิ์ไม่ให้เข้าร่วมแข่งขันตลอดทัวร์นาเม้นท์ โดยจะอ้างว่ามีผู้นำชื่อตนเองไปเข้าสมัครแข่งขัน โดยตนเองไม่ทราบไม่ได้
* นักเรียนทุกคนที่เข้าร่วมสมัครการแข่งขันจะต้องมีสถานศึกษารับรองการศึกษาที่ออกจากทางโรงเรียน และลงนามโดยผู้อำนวยการโรงเรียน อาจารย์ใหญ่ หรือฝ่ายทะเบียนที่สถานศึกษาของนักเรียนอยู่ในปัจจุบัน

4. เอกสารและหลักฐานในการสมัคร

* **โรงเรียนที่แจ้งความจำนงเข้าร่วมเมื่อส่งเอกสารเป็นที่เรียบร้อยแล้วจะถือว่าทางโรงเรียนได้รับทราบระเบียบการแข่งขันเป็นที่ชัดเจนแล้ว และยินยอมปฏิบัติตามระเบียบการแข่งขันฯโดยจะอ้างว่าไม่ทราบไม่รู้เรื่องไม่ได้ และเมื่อฝ่ายจัดการแข่งขันได้แจ้งขอความร่วมมือกับทางโรงเรียน เรื่องการแถลงข่าว การจับสลากการแข่งขัน การประชุมทีม ทางโรงเรียนจะต้องส่งผู้แทนเข้าร่วมตามวันเวลาที่ฝ่ายจัดการแข่งขันกำหนด**
* ใบสมัครเข้าร่วมการแข่งขันของทีม ผู้อำนวยการโรงเรียนหรือผู้มีอำนาจลงนามเท่านั้น
* รูปนักกีฬา ขนาด 1 นิ้ว จำนวน 2 รูป ต้องเป็นชุดของโรงเรียนเท่านั้น และเป็นรูปแบบเดียวกัน เจ้าหน้าที่ทีมต้องใส่ชุดสุภาพไม่สวมหมวกและใส่แว่นตาดำ (รูปถ่ายต้องมีอายุไม่เกิน 6 เดือน)
* สำเนาบัตรประชาชน
* ใบรับรองจากสถานศึกษาประทับตราสถานศึกษาและผู้มีอำนาจลงนามรับรองเท่านั้น
* เอกสารทุกอย่างทางฝ่ายจัดการแข่งขันจะใช้เป็นหลักฐานจนกว่าจะเสร็จสิ้นการแข่งขัน
* การส่งรายชื่อนักกีฬา ส่งได้ไม่น้อยกว่า 15 คนและไม่เกิน 20 คน เจ้าหน้าที่ทีม จำนวน 5 คน

5. การดำเนินการแข่งขัน

**5.1 (รอบคัดเลือกตัวแทนภาค)**

* รอบแรก 12 ทีม (หากทีมสมัครเกิน 12 ทีม จะทำการแข่งขันนอกรอบโดยแข่งขันแบบแพ้คัดออกให้เหลือ 12 ทีม) แข่งขันแบบแบ่งสาย 4 สาย สายละ 3 ทีม แข่งขันแบบพบกันหมดในสาย ทีมชนะ ได้ 3 คะแนน ทีมเสมอได้ 1 คะแนน ทีมแพ้ได้ 0 คะแนน

**(ถ้าคะแนนเท่ากันให้พิจารณาทีมเข้ารอบดังต่อไปนี้ ให้ดูผลแข่งขันคู่กรณี (head to head) ใบเหลืองใบแดง / จับสลาก)** เอาอันดับที่ 1 ของแต่ละสายเข้ารอบต่อไป

* รอบที่สอง ทีมที่เป็นที่ 1 ของแต่ละสายประกบคู่การแข่งขัน **สาย A พบ สาย B และ สาย C พบ สาย D** และผู้ชนะของแต่ละสายได้สิทธิเป็นตัวแทนภาคเข้าไปแข่งขันรอบชิงชนะเลิศแห่งประเทศไทยต่อไป (ผลการแข่งขันเสมอกันให้หาผู้ชนะโดยการเตะลูกโทษ ณ จุดเตะโทษ โดยไม่มีการต่อเวลาการแข่งขัน)

**5.2 (รอบกรุงเทพมหานคร)**

รอบแรก 24 ทีม (หากทีมเกิน 24 ทีมจะทำการแข่งขันนอกรอบโดยแข่งขันแบบแพ้คัดออกให้เหลือ 24 ทีม) แข่งขันแบบแบ่งสาย 6 สาย สายละ 4 ทีม แข่งขันแบบพบกันหมดในสาย ทีมที่มีคะแนนเป็นอันดับที่ 1 ของแต่ละสายจะได้เข้าไปเล่นรอบชิงชนะเลิศแห่งประเทศไทยต่อไป คะแนนการแข่งขันให้ถือเกณฑ์การให้คะแนน ทีมชนะได้ 3 คะแนน ทีมเสมอได้ 1 คะแนน ทีมแพ้ได้ 0 คะแนน

* **(ถ้าคะแนนเท่ากันให้พิจารณาทีมเข้ารอบดังต่อไปนี้ ให้ดูผลแข่งขันคู่กรณี (head to head) / ใบเหลืองใบแดง / จับสลาก)**

**5.3 (รอบ 16 ทีมสุดท้าย)**

* รอบแรก 16 ทีม แบ่งสาย 4 สาย สายละ 4 ทีม แข่งขันแบบพบกันหมดในสาย ทีมที่มีคะแนนเป็นอันดับ 1 และ 2 แต่ละสายเข้าไปเล่นรอบต่อไป คะแนนการแข่งขันให้ถือเกณฑ์การให้คะแนน ทีมชนะได้ 3 คะแนน ทีมเสมอได้ 1 คะแนน ทีมแพ้ได้ 0 คะแนน

**(ถ้าคะแนนเท่ากันให้พิจารณาทีมเข้ารอบดังต่อไปนี้ ให้ดูผลแข่งขันคู่กรณี (head to head) / ใบเหลืองใบแดง / จับสลาก)**

* การแข่งขันตั้งแต่รอบ 16 ทีมสุดท้ายถึงรอบชิงชนะเลิศ ใช้ระบบแข่งขันแบบแพ้คัดออก (ผลการแข่งขันเสมอกันให้หาผู้ชนะโดยการเตะโทษ ณ จุดเตะโทษ โดยไม่มีการต่อเวลาการแข่งขันจนถึงรอบชิงชนะเลิศ)

6. กติกาและข้อปฏิบัติในการแข่งขัน

* กติกาการแข่งขัน ให้ใช้กติกาของสหพันธ์ฟุตบอลนานาชาติ (FIFA) ซึ่งสมาคมกีฬาฟุตบอลแห่งประเทศไทย ในพระบรมราชูปถัมภ์ และกรมพลศึกษาใช้อยู่ปัจจุบัน
* ครูที่มีชื่อในการควบคุมทีมหรือผู้ฝึกสอนของสถานศึกษาที่ส่งทีมเข้าร่วมการแข่งขัน จะต้องประสานงานกับฝ่ายจัดการแข่งขันก่อนวันเริ่มแข่งขัน เพื่อตรวจสอบความถูกต้องเพื่อให้การแข่งขันดำเนินไปด้วยความเรียบร้อย และสามารถควบคุมทีมให้อยู่ในกฎและระเบียบอย่างเคร่งครัด หากครูผู้ควบคุมหรือผู้ฝึกสอนละเลย ไม่ตรวจสอบแล้ว เกิดความเสียหาย ทางฝ่ายจัดการแข่งขันจะไม่รับผิดชอบใดๆทั้งสิ้น
* ให้แต่ละทีมรายงานตัวก่อนการแข่งขัน 45 นาที และทีมใดไม่พร้อมที่จะลงทำการแข่งขันเลยเวลาที่กำหนด ให้ปรับทีมนั้นเป็นแพ้ 2 - 0
* ทีมใดไม่มาทำการแข่งขันหรือเจตนาไม่มาทำการแข่งขันตามกำหนดการหรือผละออกจากการแข่งขัน ทางคณะกรรมการจัดการแข่งขันจะพิจารณาลงโทษห้ามเข้าแข่งขันในรายการที่เหลือ และยกเลิกผลการแข่งขันที่ผ่านมา ทั้งรวมปรับไม่ให้เข้าร่วมการแข่งขัน 2 ปี และตัดสิทธิ์เงินสนับสนุนทีม ยกเว้นเหตุสุดวิสัย อุบัติเหตุ ให้คณะกรรมการจัดการแข่งขันพิจารณา
* นักกีฬาที่เข้าร่วมการแข่งขันต้องแต่งกายให้เรียบร้อยตามที่ฝ่ายจัดการแข่งขันได้จัดเตรียมไว้ให้ ในกรณีที่สีเสื้อเหมือนกับคู่แข่งขัน ให้ชื่อที่อยู่ด้านหลังเป็นผู้เปลี่ยนเสื้อสำรอง
* ในวันแข่งขันให้ส่งรายชื่อได้ 18 คนและต้องใส่หมายเลขชุดแข่งขัน
* ในระหว่างการแข่งขัน ผู้ฝึกสอนและนักกีฬาสำรองจะต้องใส่เสื้อสีที่แตกต่างจากผู้เล่นตัวจริง
* นักกีฬาที่ถูกพักการแข่งขัน ไม่อนุญาตให้อยู่ในที่นั่งผู้เล่นสำรอง
* ที่พักผู้เล่นสำรอง อนุญาตให้มีเจ้าหน้าที่ ที่มี ID CARD จำนวน 5 คน และผู้เล่นสำรองที่มี ID CARD จำนวน 7 คน
* กำหนดการแข่งขันแบ่งออกเป็น 2 ครึ่ง ๆ ละ 35 นาที พักไม่เกิน 10 นาที
* นักกีฬาต้องสวมรองเท้าฟุตบอลที่มีความปลอดภัยสูงเท่านั้น
* ผู้เล่นทุกคนต้องสวมสนับแข้งขนาดมาตรฐานขณะลงทำการแข่งขัน หากมีผู้เล่นฝ่าฝืนไม่ปฎิบัติตาม ให้พักผู้เล่นคนนั้นหรือจนกว่าจะปฏิบัติตามให้ถูกต้อง
* หัวหน้าทีมจะต้องมีปลอกแขนแสดงสัญลักษณ์ทุกครั้งที่ลงทำการแข่งขัน
* การเปลี่ยนตัวผู้เล่น อนุญาตให้เปลี่ยนผู้เล่นได้ 3 คน
* ในกรณีที่อยู่ในระหว่างการแข่งขันและเกิดเหตุการณ์ไม่ปกติหรือฝนตกหนัก พื้นสนามไม่อยู่ในความพร้อมแข่งขันให้ผู้ตัดสินพิจารณาแล้วสั่งยุติการแข่งขันในวันนั้น ให้คงผลการแข่งขันไว้คงเดิมและให้ทำการแข่งขันในวันที่ฝ่ายจัดการแข่งขันกำหนดใหม่ โดยทำการแข่งขันต่อจากเวลาที่ยุติการแข่งขัน
* ในกรณีที่บาดเจ็บจากการแข่งขัน ทางฝ่ายจัดการแข่งขันจะรับผิดชอบในการดูแลการปฐมพยาบาลเบื้องต้นเท่านั้น การส่งต่อสถานพยาบาลเป็นความรับผิดชอบของโรงเรียน
* นักกีฬาทุกคนที่เข้าร่วมการแข่งขันในรายการนี้ มีโอกาสถูกคัดเลือกจากทีม SCOUT จากสโมสรฟุตบอลเลสเตอร์ ซิตี้ เพื่อเข้าเป็น 1 ในนักเตะเยาวชนโครงการ FOX HUNT รุ่นที่ 3 เพื่อเข้ารับการฝึกทักษะฟุตบอลแบบมืออาชีพ (ตามระเบียนเยาวชนโครงการ FOX HUNT)

7. สนามที่ใช้จัดการแข่งขัน

* ใช้สนามที่ทางฝ่ายจัดการแข่งขันได้จัดเตรียมไว้ให้ในแต่ละภาค ตั้งแต่รอบคัดเลือกภาคจนถึงรอบชิงชนะเลิศแห่งประเทศไทย ตามรายชื่อสนามดังนี้

สนามรอบคัดเลือกภาคอีสาน : สนามกีฬาองค์การบริหารส่วนจังหวัด จ.ขอนแก่น วันที่ 31 ตุลาคม – 3 พฤศจิกายน 2560

สนามรอบคัดเลือกภาคเหนือ : สนามกีฬาเทศบาลนครเชียงใหม่ จ.เชียงใหม่ วันที่ 7 – 10 พฤศจิกายน 2560

สนามรอบคัดเลือกภาคตะวันออก : สนามกีฬาสถาบันพลศึกษา วิทยาเขตชลบุรี จ.ชลบุรี วันที่ 14 – 17 พฤศจิกายน 2560

สนามรอบคัดเลือกภาคใต้ : สนามฟุตบอลมหาวิทยาลัยสงขลานครินทร์ จ.สงขลา วันที่ 21 – 24 พฤศจิกายน 2560

สนามรอบคัดเลือกภาคกลาง : สนามกีฬากลางจังหวัดอยุธยา จ.พระนครศรีอยุธยา วันที่ 28 พฤศจิกายน – 1 ธันวาคม 2560

สนามรอบคัดเลือกกรุงเทพมหานคร : สนามซ้อมสโมสรฟุตบอล SCG เมืองทอง ยูไนเต็ด จ.นนทบุรี วันที่ 4 - 6 ธันวาคม 2560

สนามการแข่งขันรอบ 16 ทีมสุดท้าย : จะแจ้งให้ทราบภายหลัง

สนามการแข่งขันรอบชิงชนะเลิศ : จะแจ้งให้ทราบภายหลัง

8. การพิจารณามารยาทและการลงโทษนักกีฬา

* นักกีฬาที่ถูกผู้ตัดสินคาดโทษหรือลงโทษ การละเมิดกติกาการแข่งขันจะถูกผู้ตัดสินคาดโทษ(ใบเหลือง)นักกีฬาคนใดได้ใบเหลือง 2 ใบ จะติดต่อกันหรือไม่ก็ตามให้งดลงทำการแข่งขันในรอบต่อไป แต่กรณีที่ได้รับใบเหลือง 2 ใบในเกมแข่งขันเดียวกันนั้น นักกีฬาจะพักอัตโนมัติ 1 เกม และให้ยกเลิกใบเหลืองทั้งสองใบ แต่จะมีผลต่อการนับใบแดง และนักกีฬาได้รับใบเหลืองครบ 3 ใบ (จะนับต่างเกมการแข่งขัน)จะต้องพักอีก 1 ครั้ง แต่ถ้าได้รับใบแดงสะสมครบ 2 ครั้ง ต่างเกมให้หมดสิทธิ์ลงเล่นตลอดการแข่งขัน
* ในกรณีนักกีฬาเกิดการทะเลาะวิวาท ชกต่อยกัน ให้งดแข่งขันในนัดต่อไปอย่างน้อย 2 ครั้ง หรือตลอดการแข่งขันตามแต่กรณีโทษที่คณะกรรมการฯเห็นสมควร
* ในกรณีที่ผู้ตัดสินเชิญเจ้าหน้าที่ทีมออกจากเขตเทคนิค เนื่องจากประพฤติตนที่แสดงออกถึงการไม่ยอมรับ หรือด่าทอผู้ตัดสินด้วยคำหยาบคายไม่สุภาพนั้นจะต้องพักการทำหน้าที่ในรายการต่อไปอีกอย่างน้อย 1 เกม และคณะกรรมการจัดการแข่งขันจะรายงานไปยังต้นสังกัดของเจ้าหน้าที่ต่อไป

9. การพิจารณามารยาท วินัย และลงโทษทีม

* หากมีปัญหาอื่นใดในการแข่งขัน ให้ถือเป็นสิทธิ์อำนาจของคณะกรรมการจัดการแข่งขันจะพิจารณาตามความเหมาะสม สถานศึกษาจะอุทธรณ์ใดๆไม่ได้ทั้งสิ้น
* กรณีกองเชียร์หรือเจ้าหน้าที่เข้าไปในสนามโดยไม่ได้รับอนุญาตจะพิจารณาลงโทษตามแต่กรณี
* หากมีการทะเลาะวิวาท ระหว่างทีมหรือเจ้าหน้าที่ทีม หรือเจ้าหน้าที่กับฝ่ายจัดการแข่งขันหลังจบการแข่งขันแล้ว จะพิจารณาลงโทษขั้นเด็ดขาดและสถานศึกษาจะอุทธรณ์ใดๆไม่ได้ทั้งสิ้น
* ทีมใดฝ่าฝืนส่งนักกีฬาที่ถูกลงโทษให้พักการแข่งขันหรือผิดระเบียบการแข่งขันและส่งลงทำการแข่งขัน ให้ปรับทีมแพ้ ด้วยประตู 2 : 0 ในการแข่งขันครั้งนั้น โดยจะแจ้งว่าคณะกรรมการจัดการแข่งขันไม่แจ้งให้ทราบไม่ได้
* ระเบียบการแข่งขันอื่นใดที่ไม่ได้ระบุในระเบียบนี้ ให้อยู่ในดุลยพินิจของคณะกรรมการจัดการแข่งขัน คำตัดสินของคณะกรรมการถือเป็นสิ้นสุดจะอุทธรณ์ใดๆไม่ได้ทั้งสิ้น

10. การถอนทีม

* เมื่อมีการจับสลากประกบคู่การแข่งขันแล้ว จะไม่สามารถขอถอนทีมได้ทุกกรณี

11. เงินบำรุงทีมและรางวัลการแข่งขัน

รอบคัดเลือกระดับภูมิภาค

11.1 ทีมที่เข้าร่วมการแข่งขันจะได้รับเงินบำรุงทีม ทีมละ 10,000 บาท

รอบ 16 ทีมสุดท้าย ระดับประเทศ

11.2 ทีมที่ผ่านเข้าแข่งขันในรอบ 16 ทีมสุดท้าย จะได้รับเงินบำรุงทีม ทีมละ 20,000 บาท เว้น 4 ทีม สุดท้ายที่ผ่านเข้าไปเล่นในรอบชิงชนะเลิศจะไม่ได้รับเงินบำรุงทีมนี้

11.3 ทีมที่ผ่านเข้าแข่งขันในรอบชิงชนะเลิศ 4 ทีมสุดท้าย จะได้รับเงินรางวัลทุนการศึกษา ดังนี้

11.3.1 ทีมชนะเลิศจะได้รับถ้วย KING POWER’S CUP และเงินรางวัลทุนการศึกษามูลค่า 1,000,000 บาท พร้อมเหรียญรางวัล

11.3.2 ทีมรองชนะเลิศอันดับที่ 1 จะได้รับเงินรางวัลทุนการศึกษา มูลค่า 300,000 บาท พร้อมเหรียญรางวัล

11.3.3 ทีมรองชนะเลิศอันดับที่ 2 จะได้รับเงินรางวัลทุนการศึกษา มูลค่า 100,000 บาท

พร้อมเหรียญรางวัล

11.3.3 ทีมรองชนะเลิศอันดับที่ 3 จะได้รับเงินรางวัลทุนการศึกษา มูลค่า 50,000 บาท

หมายเหตุ \*\*\* เงินรางวัล และเงินบำรุงทีม สั่งจ่ายเป็นเช็คตามสถานศึกษาที่ได้ส่งชื่อ หรือ ผู้ที่ได้รับมอบอำนาจจากผู้บริหารสถานศึกษา และรางวัลข้างต้น หักภาษี ณ ที่จ่าย 5 % \*\*\*

12. การจับสลากประกบคู่และการประชุมทีม

* การจับสลากประกบคู่ทุกภาค กำหนดไว้วันอังคารที่ 3 ตุลาคม 2560 ณ โรงแรมพลูแมน คิง เพาเวอร์ ซอยรางน้ำ กรุงเทพมหานคร ในเวลา 14.00 น.
* การจับสลากประกบคู่รอบชิงชนะเลิศแห่งประเทศไทย กำหนดไว้วันพฤหัสบดีที่ 13 ธันวาคม 2560 ณ โรงแรมพลูแมน คิง เพาเวอร์ ซอยรางน้ำ กรุงเทพมหานคร ในเวลา 14.00 น.
* การประชุมผู้จัดการทีมของแต่ละภาค กำหนดไว้ทุกวันจันทร์ก่อนการแข่งขันของแต่ละภาค ผู้จัดการทีมหรือตัวแทนทีมจะต้องเข้าร่วมประชุมทุกครั้ง และทุกทีม
* การตัดสินของคณะกรรมการการแข่งขันทุกกรณี ถือว่าเป็นที่สิ้นสุด
* หากมีการเปลี่ยนแปลงข้อมูลที่เกี่ยวกับการแข่งขันทุกกรณี สามารถเช็คข้อมูลได้ที่ www.kingpowerscup.com หรือ Facebook : KingPowerClub
* สอบถามรายละเอียดเพิ่มเติม นายปิโยรส บินอาซัน โทร. 088 - 617 5678

ประกาศและรับรอง จาก กรมพลศึกษา

(รัศมี จินดามัย)

นักพัฒนาการ ชำนาญการพิเศษ กรมพลศึกษา

วันที่.....สิงหาคม 2560